Dragi studenti, ovdje su upute za uređivanje, spremanje i slanje Nacrta diplomskog rada:

1. Preuzmite ovaj obrazac
2. Upute na kraju obrišite, kao i ovu stranicu s uputama
3. Nigdje u obrascu nemojte mijenjati zadani izgled slova (veličina, oblik i drugo), zadane margine, naslove poglavlja i ostalo
4. Tablicu Mišljenje Povjerenstva nemojte obrisati
5. Dokument spremite u formatu word i pravilno ga nazovite ovako:

Prezime studenta\_Nacrt\_DR-PZDR.docx.

1. Ako šaljete nacrt na ponovljeni pregled, nazovite ga ovako: Prezime studenta\_Nacrt\_ponovljeno\_DR-PZDR.docx.
2. Dokument pošaljite na adresu Povjerenstva za završne i diplomske radove na e-adresu: [PovjerenstvoZDR](mailto:PovjerenstvoZDR@fzsri.uniri.hr).diplomski[@fzsri.uniri.hr](mailto:PovjerenstvoZDR@fzsri.uniri.hr) isključivo s Vaše uniri e-adrese s naslovom Nacrt diplomskog rada. U poruci se predstavite navodeći Vaše ime, prezime i studij koji pohađate te napišite šaljete li nacrt na prvi ili ponovljeni pregled. Poruke poslane s drugačijih e-adresa ili bez teksta u naslovu ili tijelu poruke Povjerenstvo neće pregledavati.

**Obavijest studentima i mentorima:**

Nacrt diplomskog rada (pregledan od strane mentora) student treba predati Povjerenstvu za završne i diplomske radove. Student može nacrt predati Povjerenstvu bilo kada tijekom akademske godine. Pritom student treba voditi računa o tome da će odgovor Povjerenstva dobiti unutar 30 dana te da postoji mogućnost da će nacrt trebati doraditi sukladno mišljenju Povjerenstva što podrazumijeva ponovno predavanje nacrta. Stoga je preporuka predati nacrt na prvi pregled u zimskom semestru. U periodu od 1. kolovoza do 31. kolovoza Povjerenstvo ne preuzima pristigle nacrte, kao ni u neradnim danima i ti se dani ne ubrajaju u rok od 30 dana za odgovor studentu.

SVEUČILIŠTE U RIJECI

FAKULTET ZDRAVSTVENIH STUDIJA

SVEUČILIŠNI DIPLOMSKI STUDIJ

NAZIV STUDIJA

Ime i prezime studenta/ice

NASLOV RADA NA HRVATSKOM JEZIKU: pregledni rad

NASLOV RADA NA ENGLESKOM JEZIKU: review

Nacrt diplomskog rada

Mentor:

uniri e-adresa mentora:

Komentor:

uniri e-adresa mentora:

Okvirni datum planirane obrane diplomskog rada:

Prijedlog članova Povjerenstva za ocjenu i obranu rada:

1.

2.

3.

Prvi pregled / ponovljeni pregled nacrta (podcrtati)

Rijeka, datum

**SADRŽAJ**

1. **UVOD**………….....................................................................str.
2. **CILJ I HIPOTEZE**…………...............................................str.
3. **METODE**…………...............................................................str.

**LITERATURA**

**PRIVITCI**

* **Privitak A: Popis ilustracija (npr.)**
* **Privitak B: …**

1. **UVOD**

Uvod podijeliti u barem dva odlomka.

Prvi odlomak: na temelju znanstvene i stručne literature napisati kratak Uvod kojim se objašnjavaju najvažniji pojmovi i sadržaji nužni za razumijevanje istraživačkog rada. Navesti podatke temeljem kojih su definirane hipoteze (hipoteze moraju biti potkrijepljene podacima u Uvodu).

Posljednji odlomak: ukratko objasniti koja je tema istraživanja (sukladno ciljevima istraživanja) i kako ono doprinosi znanosti i struci.

Vancouverskim stilom citiranja literature pravilno citirati izvore na temelju kojih je napisan Uvod.

Nakon Uvoda: napisati ključne riječi na hrvatskom i engleskom jeziku, abecednim redom (u prvom retku na hrvatskom jeziku, a u drugom na engleskom jeziku). Izdvojiti tri do pet ključnih riječi i voditi računa o tome da budu obrazložene u Uvodu, da se spominju u ciljevima i hipotezama te da se one najvažnije spominju i u naslovu.

Preporučena duljina Uvoda je jedna stranica.

1. **CILJEVI I HIPOTEZE**

Definirati ciljeve istraživanja. Ukoliko je primjenjivo, definirati ih kao glavne i specifične ciljeve. Ciljevi istraživanja trebaju biti formulirani jednostavno, nedvosmisleno i ujednačeno. Očekivani broj ciljeva: od jedan do pet (ovisno o odabranoj temi, iznimno može i više, ali ne preporuča se).

Definirati hipoteze. Hipoteze definiramo na temelju prethodnih saznanja koje imamo o problemu koji istražujemo. Budući da su hipoteze (pretpostavke) mogući ili pretpostavljeni odgovor na istraživačko pitanje treba za svaki cilj istraživanja vezati po jednu hipotezu. Redoslijed hipoteza treba slijediti redoslijed ciljeva istraživanja. Hipotezu treba postaviti tako da bude precizna, znanstveno utemeljena i provjerljiva te je pravilno formulirati kao izjavnu rečenicu.

1. **METODE**

Opisati metodologiju odabira literature i analize podataka navodeći planirane bibliografske baze podataka, ključne riječi pri pretraživanju, kriterije uključivanja i isključivanja izvora, vremensku odrednicu i vrste izvora koji će biti pregledani, strategije pretraživanja i drugo.

Opisati protokol koji će se koristiti za evidenciju broja pregledanih izvora i izvora uključenih u analizu. Opisati kako će biti analizirani rezultati pretrage u skladu s postavljenim ciljevima i hipotezama istraživanja.

**LITERATURA**

Sastaviti bibliografiju koristeći isključivo Vancouverski stil citiranja. Vidite [Pravila citiranja literature](https://www.fzsri.uniri.hr/files/DOKUMENTI-I-OBRASCI/zavrsni_diplomski/Pravila%20citiranja%20literature.pdf). Broj referenci mora odgovarati broju izvora koje citirate u nacrtu i moraju biti navedene istim redoslijedom kao u tekstu.

**PRIVITCI**

Privitci nisu obavezan dio ovog nacrta. Priložiti samo privitke relevantne za razumijevanje nacrta. Preporuča se priložiti protokol kojim će se pretraživati izvori.

Ako se ne prilažu privitci, u Sadržaju ih ne treba navoditi.

Mišljenje Povjerenstva za završne i diplomske radove o nacrtu istraživanja (popunjava Povjerenstvo):

|  |  |
| --- | --- |
|  | **Napomene:** |
| **Naslov rada** |  |
| **Uvod** |  |
| **Ciljevi** |  |
| **Hipoteze** |  |
| **Metode** |  |
| **Literatura** |  |
| **Druge napomene:** |  |
| **Zaključak** | Povjerenstvo odobrava/ne odobrava nacrt diplomskog rada. |

Datum:

Povjerenstvo za završne i diplomske radove